ᱩᱫᱚᱭᱯᱩᱨ ᱥᱤᱴᱤ-ᱡᱚᱭᱯᱩᱨ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ

᱒᱐᱙᱗᱙/᱒᱐᱙᱘᱐ ᱩᱫᱚᱭᱯᱩᱨ ᱥᱤᱴᱤ - ᱡᱚᱭᱯᱩᱨ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱒᱖ ᱟᱱᱟᱜ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱩᱫᱚᱭᱯᱩᱨ ᱥᱚᱦᱚᱨ ᱥᱟᱶ ᱡᱚᱲᱟᱣ ᱠᱟᱛᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱪᱟᱞᱟᱜᱼᱟ ᱟᱨ ᱜᱩᱞᱟᱵᱤ ᱥᱚᱦᱚᱨ ᱡᱚᱭᱯᱩᱨ ᱨᱮ ᱢᱩᱪᱟᱹᱫᱚᱜᱼᱟ ᱾ ᱱᱚᱣᱟ ᱴᱨᱮᱱ ᱫᱚ ᱒᱔ ᱥᱮᱯᱴᱮᱢᱵᱚᱨ ᱒᱐᱒᱓ ᱦᱤᱞᱚᱜ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱳᱫᱤ ᱱᱟᱶᱟ ᱫᱤᱞᱞᱤ ᱠᱷᱚᱱ ᱵᱷᱤᱰᱤᱭᱳ ᱠᱚᱱᱯᱷᱚᱨᱮᱱᱥ ᱦᱚᱛᱮᱛᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱜᱼᱟ ᱾

᱒ ᱥᱮᱯᱴᱮᱢᱵᱚᱨ ᱒᱐᱒᱔ ᱠᱷᱚᱱ ᱮᱛᱚᱦᱚᱵ ᱠᱟᱛᱮ, ᱱᱚᱣᱟ ᱮᱠᱥᱯᱨᱮᱥ ᱴᱨᱮᱱ ᱟᱡᱟᱜ ᱚᱠᱛᱚ ᱖ ᱢᱟᱦᱟᱸ ᱠᱷᱚᱱ ᱠᱚᱢ ᱠᱟᱛᱮ ᱓ ᱢᱟᱦᱟᱸ ᱫᱷᱟᱹᱨᱤᱡ ᱠᱚᱢ ᱠᱮᱫᱼᱟ ᱟᱨ ᱱᱟᱣᱟ ᱮᱦᱚᱵ ᱟᱠᱟᱱ ᱩᱫᱚᱭᱯᱩᱨ ᱥᱤᱴᱤ - ᱟᱜᱽᱨᱟ ᱠᱟᱱᱴᱚᱱᱢᱮᱱᱴ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱥᱟᱶ ᱨᱮᱠ ᱥᱮᱞᱮᱫ ᱠᱮᱫᱼᱟ, ᱡᱟᱦᱟᱸ ᱫᱚ ᱦᱟᱯᱛᱟ ᱨᱮ ᱓ ᱢᱟᱦᱟᱸ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾

ᱢᱤᱫ ᱧᱮᱱᱮᱞ
ᱱᱚᱣᱟ ᱴᱨᱮᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱫᱚᱭᱯᱩᱨ ᱥᱤᱴᱤ, ᱨᱟᱬᱟ ᱯᱨᱚᱛᱟᱯ ᱱᱚᱜᱚᱨ, ᱢᱟᱵᱽᱞᱤ ᱡᱚᱸᱠᱥᱚᱱ, ᱪᱤᱛᱛᱚᱲᱜᱚᱲ ᱡᱚᱸᱠᱥᱚᱱ, ᱵᱷᱤᱞᱣᱟᱲᱟ, ᱵᱤᱡᱤᱭᱱᱚᱜᱚᱨ, ᱟᱡᱽᱢᱮᱨ ᱡᱚᱸᱠᱥᱚᱱ, ᱠᱤᱥᱟᱱᱜᱚᱲ ᱟᱨ ᱡᱚᱭᱯᱩᱨ ᱡᱚᱸᱠᱥᱚᱱ ᱠᱚ ᱡᱚᱲᱟᱣ ᱟᱠᱟᱫᱼᱟ ᱾ ᱱᱤᱛᱚᱜ ᱱᱚᱣᱟ ᱫᱚ ᱦᱟᱯᱛᱟ ᱨᱮ ᱯᱮ ᱢᱟᱦᱟᱸ ᱴᱨᱮᱱ ᱮᱞ ᱫᱚ ᱒᱐᱙᱗᱙/᱒᱐᱙᱘᱐ ᱥᱟᱶᱛᱮ ᱥᱮᱱᱚᱜ ᱠᱟᱱᱟ ᱾

ᱨᱮᱠ ᱠᱚ
ᱱᱚᱣᱟ ᱫᱚ ᱒᱔ ᱟᱱᱟᱜ ᱫᱚᱥᱟᱨ ᱡᱩᱜᱽ ᱟᱨ ᱜᱮᱞ-ᱵᱟᱨ ᱟᱱᱟᱜ ᱢᱤᱱᱤ ᱵᱚᱱᱫᱮ ᱵᱷᱟᱨᱚᱛ ᱒.᱐ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱢᱮᱠ ᱤᱱ ᱤᱱᱰᱤᱭᱟ ᱤᱫᱤ ᱛᱮ ᱯᱮᱨᱟᱢᱵᱩᱨ, ᱪᱮᱱᱱᱟᱭ ᱨᱮ ᱤᱱᱴᱤᱜᱨᱟᱞ ᱠᱚᱪ ᱯᱷᱮᱠᱴᱨᱤ ᱦᱚᱛᱮᱛᱮ ᱰᱤᱡᱟᱭᱤᱱ ᱟᱨ ᱵᱮᱱᱟᱣ ᱟᱠᱟᱱᱟ ᱾

ᱥᱮᱵᱟ
᱒᱐᱙᱗᱙/᱒᱐᱙᱘᱐ ᱩᱫᱚᱭᱯᱩᱨ ᱥᱤᱴᱤ - ᱡᱚᱭᱯᱩᱨ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱫᱚ ᱦᱟᱯᱛᱟ ᱨᱮ ᱯᱮ ᱢᱟᱦᱟᱸ ᱪᱟᱞᱟᱜᱼᱟ, ᱡᱟᱦᱟᱸ ᱫᱚ ᱗᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱔᱓ ᱢᱤᱞ/ᱴᱟᱲᱟᱝ) ᱨᱮᱱᱟᱜ ᱜᱷᱩᱸᱴ ᱥᱯᱤᱰ ᱥᱟᱶᱛᱮ ᱖ ᱴᱟᱲᱟᱝ ᱟᱨ ᱑᱕ ᱴᱤᱯᱤᱡ ᱨᱮ ᱔᱓᱕ ᱠᱤᱞᱚᱢᱤᱴᱚᱨ (᱒᱗᱐ ᱢᱤᱞ) ᱥᱟᱺᱜᱤᱧ ᱥᱮᱱᱚᱜᱼᱟ ᱾ ᱡᱟᱹᱥᱛᱤ ᱠᱷᱚᱱ ᱡᱟᱹᱥᱛᱤ ᱫᱟᱣ ᱟᱠᱟᱱ ᱥᱯᱤᱰ ᱑᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱘᱑ ᱢᱤᱞ/ᱴᱟᱲᱟᱝ) ᱠᱟᱱᱟ ᱾

ᱟᱨᱦᱚᱸ ᱧᱮᱞ ᱢᱮ
 ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ
 ᱩᱫᱚᱭᱯᱩᱨ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ
 ᱡᱚᱭᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱳᱴᱥ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱯᱟᱥᱮᱱᱡᱚᱨ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱮᱠᱥᱯᱨᱮᱥ ᱴᱨᱮᱱ ᱠᱚ